જુનાગઢનાં નવાબની પણ શ્રીહરિ પ્રત્યે ઉંચી સમજણ હતી. નવાબ કહેતાકે મદ્ય, માંસ, ચોરી જેવા પાપો તેમને માનનારા લોકો કરતા નથી, એ પણ તેમનો મોટો પ્રતાપ છે. પાપ ત્યજે અને ગમે તેવી સિધ્ધીઓ દેખાડે તો પણ તેને પયગંબર કેહવાય નહિં. ભગવાન શ્રીહરિ સ્વામીનારાયણ કરામત ન દેખાડે તો પણ તેમનામાં બધી કરામત રહી છે. એમ હું માનુ છું. આખી ભૂમીનું રાજ તેમને કોઈ દે તો પણ તેમને લેવાનો લોભ કરે નહિં. ચૌદ લોકના સુખને પણ વિષ સમાન દેખે છે. સ્ત્રી તેમના માટે માતા અને શક્તિ તુલ્ય છે. વસન ભૂષણમાં તેમને પ્રિતી નથી. આ પ્રમાણે શ્રી હરિ પ્રત્યેનો પુજ્યભાવ પ્રગટ કર્યો. જુનાગઢમાં શ્રીહરિ પધારેલા તે સમયે નાગરોએ નવાબને ઘણી કાન ભંભેરણી કરી હતી, પરંતુ નવાબ તેમાં લેવાયા નહિ. શ્રીહરિ જુનાગઢ પધાર્યા ત્યારે પાખંડ રૂચિના જે સિધ્ધો હતા તે સૌ ગિરનારમાં ભાગી ગયા. નિઃદંભી સંતો હતા તેમને માન્યું કે અનંત જ્ન્મના ફ્ળ્યા તે શ્રીજી દર્શન દેવા પધાર્યા છે.